CELEX: C2005/182/46
Language: da
Date: 2005-07-23 00:00:00
Title: Sag C-195/05: Sag anlagt den 2. maj 2005 af Kommissionen for De Europæiske Fællesskaber mod Den Italienske Republik

23.7.2005   
            
            
               DA
            
            
               Den Europæiske Unions Tidende
            
            
               C 182/25
            
         Sag anlagt den 2. maj 2005 af Kommissionen for De Europæiske Fællesskaber mod Den Italienske Republik
   (Sag C-195/05)
   (2005/C 182/46)
   Processprog: italiensk
   Ved De Europæiske Fællesskabers Domstol er der den 2. maj 2005 anlagt sag mod Den Italienske Republik af Kommissionen for De Europæiske Fællesskaber ved M. Konstantinidis, medlem af Kommissionens Juridiske Tjeneste, og avvocato G. Bambara, Milano.
   Kommissionen for De Europæiske Fællesskaber har nedlagt følgende påstande:
   
               1.
            
            
               Det fastslås, at Den Italienske Republik har tilsidesat sine forpligtelser i henhold til artikel 1, litra a), i direktiv 75/442/EØF om affald (1), som ændret ved direktiv 91/156/EF (2), idet den for hele sit nationale område har vedtaget gyldige gennemførelsesbestemmelser, der bl.a. er udførligt fastsat i Miljøministeriets cirkulære af 28. juni 1998 og i Sundhedsministeriets cirkulære af 22. juli 2002, hvorefter madaffald, der hidrører fra landbrugsfødevareindustrierne og som er bestemt til fremstilling af dyrefoder, udelukkes fra affaldsbestemmelsernes anvendelsesområde, og idet den ved artikel 23 i lov nr. 179 af 31. juli 2002 fra affaldsbestemmelsernes anvendelsesområde har udelukket restprodukter, der hidrører fra tilberedelse i køkkener af alle former for holdbare, kogte eller rå fødevarer, der endnu ikke indgår i distributionskæden for fødevarer, som er bestemt til indretninger for behandling af syge husdyr.
            
         
               2.
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Kommissionen er af den opfattelse, at Den Italienske Republik har tilsidesat sine forpligtelser i henhold til artikel 1, litra a), i direktiv 75/442/EØF om affald, som ændret ved direktiv 91/156/EØF, idet den for hele sit nationale område har vedtaget gennemførelsesbestemmelser, hvorefter madaffald, der hidrører fra landbrugsfødevareindustrierne, udelukkes fra affaldsbestemmelsernes anvendelsesområde, og idet den fra affaldsbestemmelsernes anvendelsesområde har udelukket restprodukter, der hidrører fra tilberedelse i køkkener af alle former for holdbare, kogte eller rå fødevarer, der endnu ikke indgår i distributionskæden for fødevarer, som er bestemt til indretninger for behandling af syge husdyr.
   
      (1)  EFT L 194 af 25.7.1975, s. 47.
   
      (2)  EFT L 78 af 26.3.1991, s. 32.